A 2008-as U17-es női labdarúgó-világbajnokságon bronzérmesként zárt a válogatottal. A hazai rendezésű 2010-es U20-as női labdarúgó-világbajnokságon első számú kapusként vett részt, a döntőben Nigériát 2–0-ra győzték le. A felnőtt válogatottban 2011-ben lett kerettag és részt vett az az évi hazai rendezésű női labdarúgó-világbajnokságon, a negyeddöntőben a későbbi győztes japán női labdarúgó-válogatott ellen estek ki. 2012. február 15-én debütált a török női labdarúgó-válogatott ellen. Nadine Angerer visszavonulását követően első számú hálóőr lett a válogatottban és részt vett a 2016-os nyári olimpián, aranyérmesként távozott.